Talle leerders beseer toe taxi in sloot belandFoto: Verskaf. Twintig kinders op pad skool toe is beseer toe die taxi waarin hulle gereis het van die pad af beweeg het Dinsdagoggend. Garrith Jamieson, woordvoerder van Rescue Care, het gesê die voorval het net na 07:00 op Newlands-oosrylaan plaasgevind. “Toe paramedici by die toneel opdaag, het hulle die taxi aan die onderkant van die wal aangetref. Van die leerders kon daarin slaag om uit die taxi te klim en by die wal op te stap om hulp te soek. Verskeie ambulanse is gebruik aangesien heelwat kinders beseer is,” het Jamieson gesê. Die beseerdes is op die toneel gestabiliseer vir verdere mediese behandeling. In dié stadium is die presiese omstandighede rakende die voorval nog nie bekend nie. Die polisie ondersoek die voorval.